క్రైస్తవమతం అనేది జర్మనీలో అతిపెద్ద మతసాంప్రదాయంగా ఉంది. దీనిని 52 మిల్లియన్ల మంది అనుసరిస్తున్నారు (64%). వీరిలో 26.5 మిల్లియన్ల మంది ప్రొటెస్టంట్స్ (32.3%), 25.5 మిల్లియన్ల మంది కేథలిక్స్ (31.0%) ఉన్నారు. రెండవ అతిపెద్ద మతంగా ఇస్లాం ఉంది. దీనిని 4.3 మిల్లియన్ల మంది అనుసరిస్తున్నారు (5%) తరువాత స్థానంలో ఉన్న బౌద్దమతము, జుడాయిజంను రెంటినీ 2,00,000 మంది అనుసరిస్తున్నారు (0.25%). హిందూమతంను 90,000 మంది (0.1%), సిక్కుమతాన్ని 75,000 (0.09%)మంది అనుసరిస్తున్నారు. జర్మనీలో మిగిలిన మతసంఘాలను అనుసరించేవారు 50,000 కన్నా తక్కువ (లేదా 0.05% కన్నా తక్కువ) మంది ఉన్నారు. ఇంచుమించు 24.4 మిల్లియన్ల జర్మన్లు (29.6%) ఏమతాన్ని అనుసరించని వారు (నాస్థికులు) ఉన్నారు.

ఉత్తరం, తూర్పు ప్రాంతాలలో ప్రొటెస్టన్టిజం అనుసరిస్తున్న ప్రజలు కేంద్రీకృతమై ఉన్నారు. దక్షిణం, పడమర ప్రాంతాలలో రోమన్ కేథోలిజం కేంద్రీకృతమై ఉంది. ప్రస్తుతం ఉన్న పోప్ బెనెడిక్ట్ XVI బవేరియాలో పుట్టారు. మతసంబంధం లేని ప్రజలు నాస్తికులు ఇంకా భౌతికవాదులుతో కలిపి, జనాభాలో 29.6% ఉంటారు. ప్రధానంగా వీరు మాజీ తూర్పు జర్మనీ అతిపెద్ద నగరప్రాంతాలలో అధికంగా ఉంటారు.

4.3 మిల్లియన్ల ముస్లింలలో చాలామంది టర్కీ నుంచి వచ్చిన సున్నీస్, అలేవిటేస్ ఉన్నారు. కానీ చిన్న మొత్తంలో షి'ఇట్స్ కూడా ఉన్నారు. దేశం మొత్తం జనాభాలో 1.7% మంది తమకితామే సాంప్రదాయ క్రైస్తవులుగా ప్రకటించుకున్నారు. సెర్బులు, గ్రీకులు అసంఖ్యాకంగా ఉన్నారు. ఐరోపాలో యూదుల జనాభా ఎక్కువ ఉన్న దేశంగా జర్మనీ మూడవ స్థానంలో ఉంది (ఫ్రాన్సు, బ్రిటన్ తర్వాత). 2004లో ఇజ్రాయిల్ వలే జర్మనీలో కూడా పూర్వ సోవియెట్ గణతంత్రాల నుండి రెండు రెట్ల యూదులు స్థిరపడ్డారు. దీనివలన మొత్తం యూదుల జనాభా 2,00,000పైన చేరింది. ఇది జర్మనీ పునరేకీకరణ అయ్యేముందు పోలిస్తే 30,000 ఉంది. యూదుల జనాభా ఉన్న పెద్ద నగరాలలోబెర్లిన్, ఫ్రాంక్ఫర్ట్, మ్యూనిచ్ ఉన్నాయి. దాదాపు 2,50,000 మంది ఉత్సాహవంతులైన భౌద్దమతస్తులు జర్మనీలో నివసిస్తున్నారు. దానిలో 50% మంది ఆసియానుండి వలసవచ్చిన వారు ఉన్నారు.

యూరో బారోమీటర్ ఎన్నిక 2005 ప్రకారం, జర్మన్ పౌరులలో 47% మంది "దేవుడున్నాడని నేను నమ్ముతున్నాను" అనే ప్రవచనాన్ని అంగీకరించారు. అయితే 25% మంది "ఏదో ఒకవిధమైన శక్తి లేదా జీవిత బలం ఉందని నేను నమ్ముతున్నాను" అని నమ్మారు. 25% మంది "ఏవిధమైన శక్తి, దేవుడు, లేదా జీవిత బలం ఉందని నేను నమ్మడం లేదు " అని చెప్పారు.

విద్య
మతం
ప్రభుత్వం
జీవవైవిధ్యం